May: Brexiti-kõnelused on otsustavas järgus - Välisuudised
Briti peaminister Theresa May ütles neljapäeval parlamendile, et Brexiti kõnelused on enne pühapäevast Euroopa Liidu erakorralist tippkohtumist "otsustavas järgus".
"Läbirääkimised on praegu otsustavas järgus ja kõik meie jõupingutused tuleb suunata koostööle meie Euroopa partneritega selle protsessi lõpule viimiseks," ütles May alamkojale, lubades, et Briti suveräänsust Pürenee poolsaare lõunatipus asuva Gibraltari üle kaitstakse.
Euroopa Komisjon hoiatas neljapäeval samas, et lahkumisleppe kavandis ei ole veel kokkulepet Gibraltari tulevases staatuses ja kalapüügiõiguste küsimuses, ning Briti parlament võib mõlemad dokumendid tagasi lükata.
Varem neljapäeval ütles peaminister pärast kavandi tutvustamist valitsuskabinetile, et "see on Ühendkuningriigi jaoks õige lepe" ja ta kavatseb saavutada selle heakskiitmise.